fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi ro wuu fi fi fi en en fi fi fi fi fi nb fi fr fi fi fr fi fi fi fi fi fi fi fi sv fi fi fi fi fi it fi fi fi fi fi fi fi fi eo fi fi eo fi fi en fi fi fi fi fi fr fi fi fi fi fi fi fi en fi fi fa fi fi fi fr fi fi fi fi tr fi fi en fi fi fi fi nb fi fi fi fi fi fi fi fi fi fi fi fi fi fi fi fi es es en es fi fi
Aihe: En halua pelata hyvin. - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias RantalaAmatöörigolfFrench International Ladies' Amateur Stroke Play Championship Ada Huhtala, Henni Mustonen, Ella Mäki-Tanila, Aada Rissanen
Etusivu › Foorumit › Yleistä › En halua pelata hyvin.
Esillä 16 viestiä, 1 - 16 (kaikkiaan 16)
31.10.2006 13:57:00 #188179 Ilmoita asiaton viesti
Minulla on ongelma. En ilmeisesti halua pelata hyvin.    Olen hakannut palloa jo kohta 20 vuotta ja välillä hyvinkin, mutta kiire kentällä, rutiinien puute ja huono keskittyminen pilaavat homman koko ajan.    Luulen olevani innostunut golffari ja haluavani kehittyä, mutta en pysty kehittämään oikeita rutiineja. Elän kentällä vaistojeni varassa ja ns. perussuoritus loistaa poissaolollaan. Homma on täysin päivästä kiinni.    Kaikki oppaat ja opettajat ja järki korostavat rutiineja ja huolellisuutta, mutta minäpoika juoksen kentällä pallolle ja annan palaa, täysillä. Ajoittaiset loistokkaat lyöntini ylläpitävät ajatusta omasta erinomaisuudesta, joka oikeasti on surullista tuhraamista. Händäri on junnannut samoilla nurkilla jo vuosia (eli siinä 7-9 välillä).    Useimmiten en tiedä mitä teen kentällä. Kierrokset alkavat hyvin ja keskittyneesti lyönti kerrallaan ja sitten sinä ekan ysin puolivälin paikkeilla (joskus myöhemminkin) unohdan kaiken ja painelen sumussa eteenpäin.    Toisaaltahan on hyvä antaa mennä pelottomasti ja turhia pelkäämättä, mutta jos ei tähtää oikeaan suuntaan, niin ei pallokaan silloin mene sinne minne sen toivoisi menevän.    Pitäisi ilmeisesti pelata jonkun pron kanssa useampi kierros siten, että hän katsoisi, että jaksan keskittyä joka lyöntiin ja että ajatus pysyisi kirkkaana.     Itse nimittäin uskon, että paljon on kiinni siitä, miten lyönnin näkee ja onko pää sopivan tyhjä ja näyttääkö kohde suurelta. Liian usein jokin yllättävä ’kaihi’ iskee silmiin kesken rundin.    Onko kohtalotovereita ja selviytymistarinoita. Haluan uskoa tulevaisuuteen…
1.11.2006 00:52:00 #485140 Ilmoita asiaton viesti
Eipä ole ole minäparalle tullut vastakaikua päivän aikana. sanokaa nyt edes joku valmennukseen perehtynyt. Onko tuttu ilmiö? Onko vastaavia potilaita osunut kohdalle.? onko vastaavista vaivoista kärsiviä palstalla?
Ihan vaan, koska uskon todella, että kuvaamani ’intoilu’ on tyypillistä muillekin golffareille.
Ja ne jotka ärsyyntyivät edellisestä aloitteestani, niin sehän tuotti hyvän ketjun:)
1.11.2006 01:01:00 #485141 Ilmoita asiaton viesti
No kun menit aikaisemmin myöntämään, että provoilit vaan, niin ei sua enään kukaan ota tosissaan. Ikuinen provoilijan leima otsassa pitänee sinun kulkea läpi usvan :).
Vai oliko tämä nyt IHan tosissaas kerrottu ja tosissaan kysytty asia?
1.11.2006 01:27:00 #485142 Ilmoita asiaton viesti
Oliks usn händäri 79 vai 7 ja 9 `
1.11.2006 03:07:00 #485143 Ilmoita asiaton viesti
Ettet vaan kärsi ns ADSL-syntroomasta (lajakaistapää)? Etsi käsiisi joku golfaava neuropsykologi tai muu mentaalihemmo. Pelkkä pallon suurentaminen suurentaa ongelmaa. Lavan suurentamisessa tulee vastaan kasvanut svingipaino, joka lisääntyy myös ahmimishäiriöissä, mikäli unohtaa tyhjentää välillä, mikä ei myöskään ole suotavaa. Kokeile punaviiniä ja verkkokeinua. Ai, niin, laajakaistaogelmaisille verkkokeinu voi olla ongelmallinen, joten varovaisuutta suositellaan. Kokeile kymmenen kilon lisäpainoja nilkkoihin, mutta varo hiertymiä. Lentoyhtiöt veloittavat niistä kylläkin extraa, mikä tähän aikaan kaudesta monelle tuottaa ongelmia. Hommaa sumuvalot tai opettele lyömään pakkasella pyykkituvassa.
1.11.2006 09:56:00 #485144 Ilmoita asiaton viesti
Sä tarvit uudet välineet.
1.11.2006 10:30:00 #485145 Ilmoita asiaton viesti
Otappa talvikauden harjoitteluusi yksi teema: rutiinien harjoittelu, aina ennen jokaistalyöntiä
huolelliset ripeät ja samanlaiset rutiinit kuin hyvissä lyönneissäsi teet. Samalla teemalla alkukausi ulkona. Älä välitä tekniikasta koska sinun täytyy osata jo lyödä jotenkin palloa tuolla handärillä. Keskity siis kohteeseen ja rutiineihin. Itsellä on samoja ongelmia, mutta kaikkihan me osaamme kaksi asiaa: Neuvomisen ja arvostelun:)
1.11.2006 11:44:00 #485146 Ilmoita asiaton viesti
Minua pisti silmään teksitistä keskittymisen puute. Pulli-Paavolla hyvät vinkit. Suosittelen lisäksi (itsellekin) ON/OFF-tyyppistä keskittymistä kentälle, niin ei kierroksista tulisi niin rankkoja jos yrittää keskittyä koko kierroksen ajan. Lyöntien välissä ajattelua muun maailman asioista, mutta kun oma lyönti lähestyy pitää keskittyä enemmän (maila, tuuli, lentokaari, pomput etc), viimeiset 60-30 sekuntia täydellä intensiteetillä. Ja vain kohteeseen. Hedblom suosittelee katseen pitämistä lipun yläpuolella, se helpottaa pitämään ajatukset pois lyöntien analysonnista jne ja pitämään mielen muissa asoissa.
1.11.2006 11:46:00 #485147 Ilmoita asiaton viesti
Ja jos tuo ei auta, kysy apua kisapapilta, nais- saattaa osata neuvoa paremmin?
1.11.2006 13:48:00 #485148 Ilmoita asiaton viesti
Bosco kirjoitti: (1.11.2006 1:07:05)
Ettet vaan kärsi ns ADSL-syntroomasta (lajakaistapää)? Etsi käsiisi joku golfaava neuropsykologi tai muu mentaalihemmo. Pelkkä pallon suurentaminen suurentaa ongelmaa. Lavan suurentamisessa tulee vastaan kasvanut svingipaino, joka lisääntyy myös ahmimishäiriöissä, mikäli unohtaa tyhjentää välillä, mikä ei myöskään ole suotavaa. Kokeile punaviiniä ja verkkokeinua. Ai, niin, laajakaistaogelmaisille verkkokeinu voi olla ongelmallinen, joten varovaisuutta suositellaan. Kokeile kymmenen kilon lisäpainoja nilkkoihin, mutta varo hiertymiä. Lentoyhtiöt veloittavat niistä kylläkin extraa, mikä tähän aikaan kaudesta monelle tuottaa ongelmia. Hommaa sumuvalot tai opettele lyömään pakkasella pyykkituvassa.
originaali kymysyksen esittäjän nyt vaan täytyy alkaa hoeka itselleen uutta mantraa.
Bosko heitti niin hyvän huulen ettei paremmasta.
1.11.2006 14:48:00 #485149 Ilmoita asiaton viesti
Jamasa kirjoitti: (31.10.2006 23:01:33)
No kun menit aikaisemmin myöntämään, että provoilit vaan, niin ei sua enään kukaan ota tosissaan. Ikuinen provoilijan leima otsassa pitänee sinun kulkea läpi usvan :).
Vai oliko tämä nyt IHan tosissaas kerrottu ja tosissaan kysytty asia?
Kyllä tarkoitukseni on käydä ihan asiallista keskustelua asiasta, kuten nytkin. Eli kiitos asiallisista vastauksista!
Joku muu leimasi viestini provoksi sanan kai negatiivisessa mielessä (en ole mikään nettikeskustelun ammattilainen). Itse totesin mielettömän vitsikkäästi, että ’provosoitukaa kunnolla’, koska arvasin (oikein) monien provosoituvan. Mielipiteeni sinänsä oli rehellinen, mutta väärä:)
1.11.2006 16:00:00 #485150 Ilmoita asiaton viesti
’En halua pelata hyvin’ ei kuulosta minusta ongelmalta koska elintasosi ei ole siitä kiinni. ’En nauti golfista’ olisi ongelma koska sehän meille harrastajille on se tärkein osa golfia. Keskity siis mieluummin siihen ’miten nauttisin golfista enemmän’ kuin siihen ’miten tulisi oikeaoppisesti pelata hyvin’. Motivaatiosi kehittymiseen ei ilmeisesti ole riittävä jos et jaksa sitoutua selkeästi kehitystä tuottaviin asioihin. Keskity siis nauttimaan.
2.11.2006 11:36:00 #485151 Ilmoita asiaton viesti
Siis tiedän ihan tasan tarkkaan mitä Kyläilijä tarkoittaa. Itselläni oli ihan sama tilanne loppukaudesta: Golfkentälle oli aina kiva mennä ja siellä olikin mukavaa mutta tulos ei kiinnosta pätkääkään.
Jos vähän suunnittelee miten pelaa väylän ja keskittyy niin tulosta tulee, mutta jos vaan hutkii tarkemmin ajattelematta niin tulos on helposti 10-12 lyöntiä huonompi. Ero esim. 75 ja 85 kierrosten välillä on hiuksen hieno…
2.11.2006 12:03:00 #485152 Ilmoita asiaton viesti
Juuri tuon takia ammattilaisten tasaisuus hämmästyttää. Miten ne jaksaa keskittyä niin hyvin viikosta toiseen, nekin joilla ei ole enää rahasta kiinni (tai siis juuri ne).
Tietysti niillä on rutiinit opittu jo nuorena. Tosin kyllähän niilläkin lähtee lapasesta välillä oikein kunnolla, mutta se näkyy harvoin telkussa. Paul Casey:ä näytettiin nyt sen rahalistakisan vuoksi torstaina ja oli ’lohdullisen’ surullista peliä. Oliko fyysistä ongelmaa, en tiedä, mutta kuitenkin…
Tohon ongelmaan voisi itselle auttaa, se, että pelaisi paljon eri kentillä, niin, että pitäisi olla hereillä ja tavallaan olisi pakkokin tutkia kenttää, niin kuin pitäisi. Kotikentän kiertely voi olla liian tuttua ja mielenkiinnotonta, niin, että ajatukset harhautuvat väärille urille. No 40-60 euron kierrostaksoilla ei ihan hirveesti viitsi muualla pelailla, eli se siitä (tästäkin on täällä keskusteltu, eli ei siitä enempää, köyhät kyykkyyn vaan:))
3.11.2006 12:38:00 #485153 Ilmoita asiaton viesti
Kunnianhimo (ja rahanhimo) auttaa ammattilaisilla keskittymisessä. Niillä pojilla ei todellakaan ole sen suhteen ongelmia – näin yleisesti ottaen.
3.11.2006 12:55:00 #485154 Ilmoita asiaton viesti
clap kirjoitti: (1.11.2006 14:00:07)
’En halua pelata hyvin’ ei kuulosta minusta ongelmalta koska elintasosi ei ole siitä kiinni. ’En nauti golfista’ olisi ongelma koska sehän meille harrastajille on se tärkein osa golfia. Keskity siis mieluummin siihen ’miten nauttisin golfista enemmän’ kuin siihen ’miten tulisi oikeaoppisesti pelata hyvin’. Motivaatiosi kehittymiseen ei ilmeisesti ole riittävä jos et jaksa sitoutua selkeästi kehitystä tuottaviin asioihin. Keskity siis nauttimaan.
Tuohan se kai on koko harrastuksen perimmäinen tarkoitus, ellei sitten tähtäimessä ole ammattilaisuus. Siinä tapauksessahan kehittyminen ja sen eteen puurtaminen on tärkeämpää kuin nauttiminen. Mutta kun kentällä on tarkoitus vain nauttia, ei sitä peliä kannata ottaa niin kuolemanvakavasti ja jännittää joka lyönnin onnistumista. Rennosti vaan ja naatitaan…
Esillä 16 viestiä, 1 - 16 (kaikkiaan 16)
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › En halua pelata hyvin.
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.